મીટુ હેઠળ જાતિય શોષણના આક્ષેપોમાં ઘેરાયેલા બીસીસીઆઈના સીઈઓ રાહુલ જોહરીને ICCની સિંગાપોર ખાતે યોજાનારી આગામી બેઠકમાંથી ખસી જવા દબાણ કરાયું છે. ઉલ્લેખનીય છે કે જાતિય શોષણના આક્ષેપ સામે સ્પષ્ટતા આપવા વધુ સમયની જોહરીની માંગને કમિટી ઓફ એડમિનિસ્ટ્રેશન (CoA)એ ફગાવી દીધી હતી. બીસીસીઆઈના કાર્યકારી સચિવ અમિતાભ ચૌધરી આગામી 16-19 ઓક્ટોબરના સિંગાપોરમાં મળનારી ICC બેઠકની અધ્યક્ષતા કરશે. બોર્ડના વરિષ્ઠ અધિકારીઓને લાગે છે કે આવા કિસ્સામાં તાત્કાલિક પગલાં લેવા અનિવાર્ય છે.